
Bo  al  u donker  bome,  o Heer, 
groei  my  'n  enk'le  reusboom  uit, 
dit  is  die  wag-'n-bietjie  bos 
van  U besluit 


Totius 


GESKIEDKUNDIGE 
ONTWIKKELING  VAN  DIE 
GEMEENTE 


Voorgeskiedenis 

Die  gemeente  Swartkop  is  afgestig  van  die  gemeente  Voor- 
trekkerhoogte.  Die  Voortrekkerhoogtegemeente  het  oorspronklik  die 
volgende  gebiede  ingesluit:  Voortrekkerhoogte,  al  die  militêre  gebiede 
Suid  van  Pretoria,  Valhalla,  Eldoraigne,  Clubview-Wes,  Tamara  Park  en 
omgewing  en  'n  deel  van  die  Raslouwhoewes.  Op  daardie  stadium  was 
die  hele  gemeente  deur  wyle  ds  T F J Dreyer  (later  senator)  bearbei.  Toe 
senator  T F J Dreyer  sy  emeritaat  aanvaar  het,  het  ons  gemeente 
gesamentlik  met  Voortrekkerhoogte  'n  gepaste  afskeidsonthaal  vir  hom 
en  sy  eggenote  in  Voortrekkerhoogte  gereël.  Tot  die  inwyding  van  die 
kerk  in  Voortrekkerhoogte  moes  die  gemeente  Voortrekkerhoogte 
kerkdienste  hou  in  die  'Suikerbossiesaal'  te  Voortrekkerhoogte  en  later 
in  die  'treinsaal'.  Een  keer  per  maand  was  die  N C Kerk  te 
Voortrekkerhoogte  tot  ons  beskikking  gestel  en  een  keer  per  maand  aan 
die  Cereformeerde  Kerk  se  gemeente.  Met  hierdie  samestelling  het  daar 
dikwels  verwarring  onder  die  drie  gemeentes  geheers.  Soms  het  dit 
gebeur  dat  mense  vir  'n  doopdiens  met  kindertjies  opgedaag  het,  terwyl 
dit  'n  ander  kerk  se  diensbeurt  was.  Soms  was  kerkgangers  ook  by  die 
deure  van  die  kerk  voorgekeer  as  daar  skielike  verwikkelinge  ingetree 
het  en  dan  moes  die  spesifieke  kerk  se  kerkgangers  elders  gaan  kerkhou. 

Faktore  wat  aanleiding  gegee  het  tot  die  afstigting 

In  die  laat  sestiger  jare  het  die  verskillende  dorpgebiede,  Valhalla  en 
Eldoraigne,  vinnig  uitgebrei  terwyl  'n  verdere  dorpgebied  Wierda  Park 
gestig  en  soos  'n  paddastoel  opgeskiet  het.  Alhoewel  daar  baie 
weermagmense  in  burgerlike  gebiede  gewoon  het,  het  die  gemeente 
Voortrekkerhoogte  tog  hoofsaaklik  uit  burgerlikes  bestaan  - diens- 
pligtiges  uitgesluit.  Die  kinders  vir  kategese  het  so  aangewas  dat  daar 
aparte  Sondagskole  gehou  moes  word  in  Eldoraigne  onder  leiding  van 
wyle  ouderling  J C Smal,  in  Swartkopskool  onder  leiding  van  ouderling 
Danie  Engelbrecht  en  in  Valhallaskool  onder  leiding  van  ouderling  Flip 


Theron,  benewens  die  klasse  wat  in  Voortrekkerhoogtekerk  gehou  was. 

Aangesien  die  kerk  te  Voortrekkerhoogte  deur  die  staat  gebou  was  en 
die  predikant,  koster  en  orreliste  hoofsaaklik  deur  die  staat  betaal  is,  het 
die  burgerlikes  'n  behoefte  gevoel  om  'n  eie  kerk  te  bou,  te  meer  omdat 
die  gebruik  van  die  staatskerk  deur  burgerlikes,  ontsê  kon  word. 
Bowendien  is  gevoel  dat  'n  eie  aparte  gemeente  groter  ywer  onder  die 
siviele  mense  sou  bewerkstellig.  'n  Afstigtingsfonds  is  gestig  wat 
aanvanklik  gering  was  en  met  moeite  gevorder  het  omdat  die  bydraes 
baie  laag  was.  Na  'n  lang  proses  van  bearbeiding  het  die  bydraes 
geleidelik  verbeter  en  die  afstigtingsfonds  het  sodanig  gegroei  dat  'n 
woonerf  in  Eldoraigneen  later'n  hoewete  Raslouw gekoop  is.  Daarisook 
drie  aangrensende  erwe  in  Valhalla  gekoop  met  die  doel  dat  dit  moontlik 
as  'n  kerkerf  gebruik  kon  word.  Dit  het  egter  later  geblyk  dat  die  drie 
woonerwe  te  klein  sou  wees  om  as  'n  kerkerf  te  gebruik  omdat  parkering 
ook  op  die  perseel  voorsien  moet  word.  Daarna  is  'n  geproklameerde 
kerkerf  in  Wierda  Park  aangekoop. 

Intussen  het  die  gemeente  gegroei  as  gevolg  van  die  uitbreidings  en 
die  drie  kapelane  wat  daar  toe  reeds  was,  het  hulle  hande  so  vol  gehad 
met  die  gemeentelike  werk,  dat  afstigting  onvermydelik  geword  het. 

Die  afstigting  het  plaasgevind  op  5 November  1 972  met  'n  lidmatetal 
van  ongeveer  517  en  daar  is  besluit  om  die  naam  Swartkop  aan  die 
afgestigte  gemeente  te  gee  vanweë  die  naam  van  die  plaas  Zwartkop 
waarop  al  die  verskeie  dorpsgebiede  tot  stand  gekom  het. 


Geskiedkundige  oorsig 

Op  die  eerste  Sondag  in  1973  is  die  eerste  diens  van  die  nuutgestigte 
gemeente  Swartkop  in  die  skoolsaal  van  Valhallaskool  gehou.  Die 
dienste  word  nog  steeds  aldaar  gehou.  Tans  is  daar  738  belydende  lede. 

Cedurendedie  eerste  jaar  na  afstigting  het  ds  T F Dreyer  die  konsulent 
- met  ds  H R Visser  as  tweede  konsulent  - die  pastorale  bearbeiding  in 
die  gemeente  gedoen  en  hy  was  bygestaan  deur  die  ander  predikante 
van  Voortrekkerhoogtegemeente.  Ds  T F Dreyer  was  dan  ook  eerste  deur 
die  gemeente  beroep,  maar  hy  het  dit  nie  aanvaar  nie.  Hierna  teen  die 
einde  van  1 973  is  ds  W H Swart  wat  pas  afgestudeer  het,  beroep  en  hy 
het  dit  aanvaar.  'n  Gulde  ontvangs  was  vir  hom  en  sy  eggenote  gegee  in 
Valhallaskoolsaal  en  die  koor  het  hulle  met  'n  opgewekte  lied  verwelkom 
toe  hulle  die  saal  binnegekom  het.  Ds  Swart  se  bevestiging  het  in 
Voortrekkerhoogtekerk  plaasgevind  en  die  kerk  was  stampvol. 

Ten  spyte  van  die  ongerief  in  'n  skoolsaal  is  oggenddienste  deurgaans 

goed  bygewoon.  Die  gemiddelde  opkoms  vir  aanddienste  was  minder 
goed,  veral  in  die  winter.  Die  opkomste  tydens  nagmaaldienste  was 
besonder  goed  en  gou  is  besluit  om  ook  saans  nagmaal  te  vier  en  veral 
diegene  wat  soggens  dit  nie  kon  bywoon  nie  'n  geleentheid  daarvoor  te 
gee. 

Jaarliks  tydens  die  oggendkersdiens  het  die  koor  opgetree  om  'n 
feestelike  kersstemming  te  skep,  wat  groot  byval  gevind  het.  Gewoonlik 
het  ds  Swart  die  aanwesiges  ná  oujaarsdienste  na  sy  huis  genooi  sodat 
daar  'n  gesellige  verkeer  was  en  verversings  geniet  is.  Ds  Swart  het 
dikwels  ook  die  gemeente  Sondagaande  na  sy  huis  genooi  om  mekaar 
beter  te  leer  ken. 

Deur  middel  van  basaars  en  wyksfunksies,  konserte  en  vendusies  is 
groot  bedrae  ingesamel.  Ds  Swart  het  met  doelgerigte  ywer  gewerk  en  so 
is  die  boufonds  versterk.  Die  woonerwe  in  Valhalla  en  Eldoraigne  is 
verkoop  en  so  is  die  pastorie  in  Cradocklaan  Eldoraigne  aangekoop.  Die 
kerkerf  in  Wierda  Park  is  gedurende  1974  aan  die  Gereformeerde  Kerk 
Wierda  Park  verruil  vir  3 woonerwe  in  Wierdapark,  omdat  die  gemeente 
'n  groter  kerkperseel  in  Irelandlaan,  Eldoraigne  bekom  het  waarop  ons 
kerk  gebou  is. 


Regs:  die  eerste  gemeentelike  aktiwiteit  op  die  kerkterrein.  Op  die 
vendusie  was  enigiets  van  'n  bababed  tot  motors. 

B°:  Okkie  van  Heerden  se  beurt  tydens  die  sooispitfunksie 
Begs:  Verversingstente  op  vendusie-  en  sooispitdag 


9 


DIE  WERK  VAN  DIE 
BOUKOMMISSIE 


Die  geskiedenis  van  die  gemeente  se  boukommissie  gaan  terug  tot  1 6 
September  1974  toe  die  eerste  vergadering  gehou  is.  Die  kerkraad  het 
toe  pas  tevore  begin  dink  aan  die  moontlikheid  om  'n  kerk  te  bou. 

Die  verkose  lede  van  die  kommissie  was  ds  W H Swart  (voorsitter), 
ouderlinge  H de  Bruto  (sekretaris),  J Prinsloo  en  diaken  J Strydom. 

Met  die  wegspring  was  die  kommissielede  dit  eens  dat  'n  kerk- 
bouprojek  wat  'n  kerk,  saal,  kategese-  en  administratiewe  ruimtes  insluit, 
die  doelwit  moet  wees.  Daarby  moes  die  kompleks  aan  bepaalde 
estetiese  vereistes  voldoen.  Daar  was  egter  'n  paar  realiteite  waarmee 
rekening  gehou  moes  word,  soos  die  dienlikste  ligging  vir  die  kerk  en  dan 
nog  die  koste  van  die  bouprojek. 


Lede  van  die  boukommissie,  die  argitek  (voor  links)  en  die  bouer  (voor 
regs)  by  geleentheid  van  die  ondertekening  van  die  boukontrak 

Die  kommissie  het  gedurende  1974  'n  meningsopname  by  die 
gemeente  begin  maak  om  te  hoor  watter  die  aangewese  woonbuurt  is 
om  die  kerk  in  op  te  rig.  Die  gemeente  het  eiendom  in  Valhalla  en 
Wierdapark  gehad,  wat  as  bruidskat  ontvang  is,  waar  'n  kerk  gebou  kon 
word.  Daar  was  ook  'n  grondskenking  in  Eldoraigne  deur  ons  huidige 
orreliste  mev  Drienie  Smal.  Die  gemeentelede  het  sonder  'n  enkele 
uitsondering  gemeen  dat  laasgenoemde  die  aangewese  plek  is. 

Byna  'n  jaar  ná  die  eerste  vergadering  het  die  kommissie  sy  tweede 
vergadering  gehou.  Dit  was  op  13  Augustus  1975.  Intussen  is  ouderling 
D Potgieter  en  mev  D Smal  as  lede  van  die  boukommissie  verkies  in  die 
plek  van  ouderling  H de  Bruto  en  diaken  Strydom.  Met  die  kwessie  van 
die  geografiese  ligging  van  die  nuwe  kerk  uitgestryk,  het  die 
kommissielede  self  met  sketsplanne  van  die  kerkkompleks  begin.  Die 
lede  het  verskeie  kerke  besigtig  en  selfs  planne  van  kerke  onder  oë 
gehad.  Dit  was  reeds  op  hierdie  tydstip  baie  duidelik  dat  die  kennis  van 
'n  argitek  onmisbaar  is  by  so  'n  projek. 

Die  beoogde  kompleks  het  nou  op  papier  en  in  die  geestesoog 
bestaan  maar  die  verwerkliking  het  verder  verwyderd  geraak  toe  daarvan 
'n  kosteberaming  van  R180  000  in  middel  1976  gemaak  is. 

Die  kornmissie  het  begin  somme  maak  en  besluit  dat  as  al  die 
gemeentelike  erwe  verkoop  sou  word,  een  derde  deposito  bymekaar 
gebring  sou  kon  word  en  sommer  ook  'n  groot  hap  uit  die  orrelkoste 
gemaak  kan  word. 


BOUKOMMISSIE 


H Schoombie  (sekretaris),  J Prinsioo  (voorsitter),  Penna  Steyn  (terreinverteenwoordiger),  mev  D Smal 
O de  Wit,  I de  Jongh,  ds  W Swart,  O van  Heerden,  F Klopper 


Intussen  het  broeder  Okkie  van  Heerden,  'n  bou-aannemer  in  die 
gemeente,  sy  eie  planne  vir  'n  kerkkompleks  opgestel,  met  'n  beraamde 
prys  van  R165  000  en  dit  aan  die  kommissie  voorgelê.  Op  21  en  24 
Oktober  1976  verbind  onderskeidelik  die  kerkraad  en  die  gemeente 
hulle  aan  die  aanbod.  Maar  die  geldelike  sy  was  nog  steeds  'n  knelpunt. 
Die  erwe  wat  verkoop  moes  word,  het  nie  kopers  gekry  nie. 

Die  tyd  wat  gevolg  het  was  een  van  planne  maak  en  wik  en  weeg  oor 
die  grootte  van  die  kompleks;  of  dit  nie  beter  sou  wees  om  slegs  'n 
gedeelte  daarvan  te  bou  nie;  of  dit  vir  die  gemeente  moontlik  sal  wees 
om  die  maandelikse  paaiemente  op  so  'n  groot  lening  te  betaal;  of  die 
nodige  deposito  bymekaar  gekry  kan  word,  en  vele  ander  vrae. 

Gedurende  1977  het  die  kommissie  dan  ook  op  die  gedagte  gekom 
om  beloftelyste  aan  die  gemeentelede  te  versprei  waarin  'n  belofte 
gemaak  kon  word  van  spesiale  bydraes  vir  die  boufonds.  Die  verrassing 
was  groot  toe  die  boufonds  aan  die  einde  van  die  jaar  meer  as  dubbeld 
die  bedrag  was  wat  aanvanklik  beloof  was. 

Dit  was  egter  eers  in  September  1977  dat  die  finale  besluit  oor  die 
kerkbouprojek  geneem  is  toe  die  kostefaktor  die  gemeente  gedwing  het 
om  slegs  'n  kerkgebou  rr)et  die  tradisionele  konsistorie,  moederskamer 
en  kantoorruimtes  te  bou.  Die  beraamde  koste  was  R130  000.  Die 
kommissielede  het  toe  geglo  dat  die  inwydingsdatum  31  Oktober  1978 
sou  wees. 

Die  verwagting  om  'n  eie  kerk  te  hê  het  nou  by  ampsdraers  en 
gemeentelede  'n  aansteeklike  ywer  begin  wek.  Die  resultaat  kon,  soos 
reeds  gemeld,  ook  gesien  word  in  die  bydraes  tot  die  boufonds.  Vanaf  1 5 
September  1977  het  die  bou-  en  finansiële-kommissies  ook  saam  begin 
vergader  as  'n  vergrootte  boukommissie. 

Die  transportering  van  die  grond  wat  rnev  Smal  geskenk  het,  was  voor 
die  einde  van  1977  ook  afgehandel  en  behalwe  vir  die  goedkeuring  van 
die  bouplanne  was  daar  niks  wat  in  die  pad  gestaan  het  om  met  die 
bouery  te  begin  nie.  Min  het  die  kommissielede  geweet  dat  daar  nog 
baie  water  in  die  see  sou  loop  voordat  hierdie  probleem  opgelos  sou  kon 
word. 

Met  groot  vertroue  dat  die  bouwerk  nog  gedurende  Desember  1977 
sou  begin,  het  die  kommissies  die  sooispitfunksie  vir  3 Desember  1977 
gereël.  Die  munisipale  goedkeuring  van  die  bouplanne  was  gewis  en 
slegs  'n  formaliteit  - so  het  dit  gelyk,  altans. 

Toe  die  sooispitfunksie  gehou  was,  was  nóg  die  planne  nóg  die 
boulening  aanvaar  of  goedgekeur.  Die  kommissielede  het  nou  besef  dat 
daar  geen  ander  uitweg  is  nie  asom  'n  argitek  vir  die  gemeente  aan  te  stel. 

Naonderhandelings  met  die  bouer  en  vooraf  kontak  met  dieargitek,  mnr 
Swart,  het  die  kommissies  op  1 7 Mei  1978  die  aanstelling  bekragtig. 

Alle  planne  is  nuutgeteken  met  inagneming  van  die  verlangde 
spesifikasies  van  die  kommissies.  Weer  eens  was  met  die  beplanning 
gepoog  om  'n  kompleks  wat  voldoende  kategeseruimtes  sou  insluit,  te 
bou,  maar  teen  September  1978,  toe  die  finale  beraming  gemaak  was, 
sou  die  grotere  kompleks  R60  000  meer  gekos  het.  Daar  was  net  geen 
ander  keuse  nie  as  om  te  volstaan  by  die  basiese  beplanning  van  1 977. 
Die  teleurstelling  hieroor  was  egter  versag  toe  die  bouwerk  na  lange  laas 
begin  het.  Die  miksyfer  vir  die  boukoste  was  immers  alreeds  die 
maksimum  wat  die  gemeente  kon  bekostig,  naamlik  R160  000. 

Teen  die  einde  van  1978  het  die  gemeente  'n  gelukkige  koop  beklink 
toe  'n  gawe  gebruikte  orrel  van  mnr  Haarhoff  gekoop  is.  Die  SA 
Orrelbouers  het  die  kapasiteit  van  die  orrel  vergroot  met  toevoeging  van 
'n  paar  registers.  Die  ombouingskoste  en  die  aankoopprys  saam  bedra 
nietemin  nog  een  derde  minder  as  wat  'n  nuwe  orrel  van  dieselfde 
grootte  sou  kos. 

Die  vooruitskouing  dat  1979  nie  probleme  en  kopkrap  vir  die 
kommissies  sou  oplewer  nie,  was  té  optimisties.  Die  verwagte  in- 
wydingsdatum  sou  iewers  in  Mei  wees  maar  reeds  in  Maart  was  dit 
duidelik  dat  die  voltooiingsdatum  van  30  April  buite  bereik  was.  Hierdie 
keer  was  dit  eksterne  probleme  om  die  voorsiening  van  die  kerkbanke 
wat  eers  vroeg  in  Julie  beskikbaar  sou  wees. 

1 2 Augustus  1 979.  Inwyding!  Dit  móés  net  die  laatste  datum  wees.  Die 
kommissies  het  die  afronding  van  die  take  wat  hierdie  datum  beïnvloed, 
fyn  beoordeel  en  met  vertroue  besluit  dat  selfs  'n  deel  van  die  terrein 
teen  daardie  tyd  ontwikkel  moet  wees. 

By  die  skrywe  van  hierdie  artikel  was  teruggekyk  op  die  geskiedenis 
van  die  kerkbouprojek  tot  hede  in  Junie  1979.  Daar  lê  egter  twee 
angsvolle  maandevirdie  boukommissie  voor  tot  by  die  inwydingsdatum. 
Soos  soveel  kere  in  die  verlede  kan  die  rnenslike  besluite  tog  op  ander 
wyses  in  ander  onvoorsiene  rigtings  gestuur  word.  Nietemin  hoop  die 
kommissielede  met  biddende  harte  dat  hierdie  laaste  tree  na  die 
verwesenliking  van  'n  ideaal,  wat  met  soveel  lidmate  gedeel  word,  die 
seën  van  die  Here  sal  dra. 


VOORSITTER. 


DIE  DONKIEWASONDAGSKOOL 


Gedurende  die  sestigerjare,  nog  voordat  Swartkopgemeente  afgestig 
was  en  omdat  Voortrekkerhoogte  so  'n  groot  afstand  van  Eldoraigne  was, 
is  'n  Sondagskool  plaaslik  te  Eldoraigne  tot  stand  gebring  onder  leiding 
van  wyle  ouderling  J C Smal  en  sy  eggenote.  Daar  was  baie  vroeg-  en 
voorskoolse  kinders  van  verskillende  kerke  wat  selde  of  ooit  in  'n 
Sondagskool  gekom  het.  Sondagskoolboekies  en  -registers  is  van  die 
gemeente  Voortrekkerhoogte  bekom  en  om  die  kinders  te  trek,  het 
ouderling  Smal  sy  donkiewa  en  donkies  met  'n  Swart  bediende  op 
Sondagoggende  in  Eldoraigne  se  strate  laat  rondry  en  al  die  kindertjies 
wat  Sondagskool  toe  wou  gaan,  op  te  laai.  Dit  het  so  'n  groot 
opgewondenheid  onder  die  kinders  veroorsaak  dat  kinders  van 
verskillende  kerke  en  gelowe  gekom  het.  Soms  het  die  outjies  al  ure  voor 
die  tyd  gewag  om  opgelaai  te  word. 

Bo  op  die  waentjie  was  bankies  aangebring  waarop  die  kindertjies  in 
rye  gesit  het.  Soms  was  die  vrag  kinders  so  swaar  dat  die  twee  donkies 
beswaarlik  kon  wegkom.  Van  die  seuntjies  het  gewedywer  om  voor  te  sit 
en  drywer  te  wees.  Sommige  van  die  outjies  was  skaars  twee  jaar  oud.  So 
is  die  kinders  aangery  na  die  huis  van  ouderling  Smal  waar  mevrou  Smal 
Sondagskool  gehou  het. 

Omdat  daar  baie  N G Kerk-kinders  ook  in  die  Sondagskool  was,  het 
mev  Schutte,  'n  N G lidmaat  van  Eldoraigne-Wes  elke  alternatiewe 
Sondag  Sondagskool  gehou.  Die  kinders  het  later  soveel  geword  dat  die 
Sondagskool  beperk  moes  word  tot  ons  Hervormers.  Wyle  ds  Theuns 
Dreyer  het  die  Sondagskool  gereeld  besoek  en  sy  vrou  het  dikwels  'n 
mandjie  met  lekkers  of  geskenkies  onder  die  kinders  uitgedeel. 

Terloops,  dieselfde  donkiewa  is  tydens  die  jaarlikse  kersboom  wat  vir 
die  Eldoraignekinders  op  ouderling  Smal  se  plasie  gehou  is,  gebruik.  Dan 
was  al  die  sakke  vol  geskenke  op  die  donkiewa  gelaai  en  "ou  kersvader" 
het  die  terrein  met  die  donkiewa  binnegery.  Dit  was  grootse  oomblikke 
van  intense  spanning  en  opgewondenheid  by  die  kinders.  Van  die 
jongmense  in  ons  gemeente  sal  seker  nog  die  rep  en  roer  van  so  'n 
kersboomaand  goed  onthou.  Tydens  die  laaste  kersboom  wat  gehou 
was,  was  daar  seker  by  die  honderd  kinders  aanwesig. 

Weens  die  vinnige  ontwikkeling  en  uitbreiding  van  Eldoraigne,  het  die 
weiding  van  die  donkies  dermate  gekrimp  en  so  het  die  era  van  die 
'donkiewa'-sondagskool  aan  sy  einde  gekom. 


Mev  Drienie  Smal 

D/e  kerkgebou  byna  voltooi 

INWYDINGSPROGRAM 


Sondag  12  Augustus  1979 


Seremoniemeester:  Oudl  Herman  Venter 

1 0h30  Gemeente  kom  byeen  aan  die  suidekant  van  die  kerkgebou. 
Onse  Vader  - trompet  - Bertus  Ducaat. 

Openingsgebed  - oudl  Andries  Coertze. 

Onthulling  van  hekplaat  - mev  Drienie  Smal. 
Verwelkoming  - oudl.  Dirk  v d Bank. 

Argitek  oorhandig  sleutel  aan  oudl  Okkie  van  Heerden. 
Onthulling  van  steen  - ds  W H Swart. 

Oopsluit  yan  kerkdeur-  mev  J v W Swart. 

Na  klokgelui  gaan  aanwesiges  die  kerkgebou  binne  onderwyl 
die  orrel  speel: 

Orrel  en  Franse  horing-  mev  Smal  en  mnr  Kamiel  Inghels. 
Koor. 

Plasing  van  Bybel  - oudl  Lappies  Labuschagne. 

Plasing  van  Kerkboek  - oudl  Frik  Uys. 

Plasing  van  Psalm/Gesangboek  - oudl  Mike  Basson. 
Wydingsrede  - prof  dr  G M M Pelser. 

Gelukwensinge:  Namens  Kommissie  van  die  Algemene 
Kerkvergadering:  prof  dr  J P Oberholzer. 

Namens  die  Ring  van  Pretoria-Wes  - ds  T F Dreyer. 
Namens  die  plaaslike  Nederduitse  Gereformeerde  Kerk-  ds 
C J v d Berg. 

Namens  die  plaaslike  Gereformeerde  Kerk-  ds  L S v d Vyver. 
Namens  die  Raad  van  Finansies  - mnr  A B v N Herbst. 
Namens  die  gemeenskap  - mnr  A J Vlok. 

Namens  die  skole  - mnr  R G Visagie. 

Koor. 

Bedankings  - oudl  Johan  Prinsloo. 


Vingerete  - NHSV  Swartkop 


Sondagaand  12  Augustus  1979 


18h00  Aanderediens  - ds  W H Swart. 

Afneem  van  belydenis  van  geloof. 
Orrelinwyding. 

Tee  en  verversings  - NHSV  Swartkop. 

Sondag  19  Augustus  1979 

09h00  Nagmaal  - ds  T F Dreyer. 

Tee  en  verversings  - gemeente  Swartkop. 
1 8h00  Dankdiens  - prof  dr  J P Oberholzer. 


U laat  hom  heers.  Tot  aan  die  verste  strande 
g ebied  hy  oor  die  werke  van  U hande. 

U het,  o Heer,  dit  onder  hom  gestel, 
dit  hoor  sy  stem  en  beef  voor  sy  bevel. 

Totius 


17 


i . ; ; . 

1 lliUï  5 ■ — t - b . . ú Wtí 


Kerkraad  7979 


18 


NHSV  - SWARTKOP 


Ek  onthou  dit  nog  goed:  Ons  wat  sowat  30  dames  die  aand  van  20 
Februarie  1973  toe  ons  eie  N HSV-Swartkop  amptelik  gestig  is.  Ons 
eertydse  predikantsvrou,  mev  Marie  Dreyer,  was  daar  om  leiding  te  gee 
en  die  hoofbestuur  het  mev  Van  Zyl  en  haar  eggenoot,  prof  F J van  Zyl 
gestuur.  Wat  'n  belewenis  om  na  hulle  besielende  boodskappe  te  kon 
luister.  Geen  wonder  dan  ook  dat  dit  deur  die  jare,  van  daardie  aand  af, 
met  ons  net  goed  gegaan  het. 

Wat  is  die  NHSV  en  wat  is  sy  doelstellings?  Vergeet  ons  soms 
gerieflikheidshalwe  dat  alle  vrouelidmate  van  die  Hervormde  Kerk  ipso 
facto  lid  is?  Dat  ons  nie  losstaan  van  die  Kerk  nie,  maar  as  orgaan  van 
bystand  binne  die  Kerk  werk.  Met  liefde  ons  medemens  moet  versorg  en 
help  soos  Christus  self  vir  ons  op  aarde  die  voorbeeld  kom  stel  het. 

Miskien  moet  ons  net  weer  stilstaan  en  terugkyk  op  die  ses  jaar  wat 
verby  is:  Ons  het  begin  werk.  Koeksisters  bak  tot  rugseer  toe  voor  die 
gasstofies  in  een  of  ander  motorhuis.  Koektafels,  straatkollektes, 
rommelverkopings  en  basaars.  (Moenie  die  potte  rys  en  skottels  deeg 
vergeet  wat  soms  na  so  'n  funksie  uitgedeel  is  aan  die  paar  bittereinders 
nie.)  Maar  so  leerons  mos  maar.  Die  milde  bydraes  van  mede-susters  wat 
weens  omstandighede  nie  die  vergaderings  kon  bywoon  of  help  nie, 
gaan  nie  ongesiens  verby  nie  en  is  altyd  meer  as  welkom.  Dankie 
daarvoor! 

Januarie  1974  breekaan,  en  wat 'n  blye  dagas  ons  ons  eie  predikant  en 
sy  vrou  ontvang.  Rou  en  in  hulle  kinderskoene,  net  soos  ons.  Soms  wou 
hulle  seker  maar  ook  die  handdoek  ingooi,  moed  verloor,  maar  het  dit  nie 
gedoen  nie  omdat  die  genade  en  krag  van  God  vryelik  aan  hulle  gegee  is. 

Die  geld  wat  ons  insamel,  wat  maak  ons  daarmee?  Reeds  in  ons  eerste 
bestaansjaar  word  daar  besluit  om  alle  geld  te  verdeel  op  'n  basis  van 
90%  vir  gebruik  in  ons  gemeente  en  10%  vir  liefdadigheid.  Sprake  van 
fondse  was  daar  in  daardie  stadium  nog  nie  juis  nie,  maar  dit  sou  wel  kom. 
Tydens  die  Junievergadering  van  1 974  word  besluit  om  'n  orrelfonds  te 
begin.  Hierdie  fonds  het  intussen  aangegroei  tot  die  mooi  bedrag  van 
R8  000,00.  Ons  kombuisfonds  beloop  ook  reeds  R3  433,00.  Voorwaar  'n 
prestasie! 

En  nou,  met  die  inwyding  van  ons  eie  kerkgebou,  waarvoor  ons  so 
dankbaar  is,  word  al  ons  susters  besiel  en  opgeroep  om  deel  te  hê  in 
hierdie  goeie  taak. 


Ons  bely  ons  diepe  afhanklikheid  van  die  vernuwende  krag  van  God 
om  ons  motiewe,  waardes  en  verhoudings  te  suiwer  sodat  ons  ons  leuse 
kan  uitleef,  naamlik  "Wees  'n  seën". 

Annemarie  Bezuidenhout 

NHSV  SWARTKOP 


In  die  jong  polsende  gemeente  Swartkop,  was  daar  gou  die  strewe  om 
op  elke  terrein  van  kerklike  lewe  die  regmatige  plek  van  verant- 
woordelikheid  vol  te  staan.  So  ook  het  die  N HSV-tak  van  die  gemeente 
onder  die  vaandel  van  die  NHSV-leuse  "Wees  'n  seën"  haar  waarlik 
gevestig  binne  en  buite  die  gemeente  as  'n  hulporgaan  van  bystand  en 
sieraad  met  die  talente  en  gawes  wat  die  Heer  van  die  kerkaan  elke  lid  so 
ryklik  voorsien. 

Die  vergaderings  wat  oor  die  algemeen  baie  goed  bygewoon  word 
verloop  in  'n  aangename  gees  van  spontaniteit  met  die  blydskap  van  die 
geloof  wat  diep  in  elke  hart  gewortel  is.  By  bykans  elke  vergadering  word 
daar,  benewens  die  diens  wat  gelewer  word,  ook  iets  opvoedkundigs 
geleer  wat  saamgeneem  kan  word  huistoe. 

Benewens  die  aktiewe  meelewing  in  die  vergaderings  en  die  breë 
kerklike  terrein  word  daar  ook  binne  die  NHSV  baie  ruimte  geskep  vir 
elke  suster  om  'n  bydrae  te  maak  in  die  groot  taak  en  verant- 
woordelikheid  ten  opsigte  van  barmhartigheidsdiens. 

Met  die  vriendelike  samewerking  van  die  wyksdiakens  word  elke 
suster  maandeliks  as  gewillige  diensmaagd,  by  die  werksaamhede  van 
die  susters  in  die  gemeente  betrek  om  as  meelewende^gelowige,  'n  gawe 
uit  dankbaarheid  vir  die  ryke  seëninge  van  die  Here  by  wyse  van  gebakof 
'n  geldelike  offergawe  te  gee. 

Die  bestuur  van  die  NHSV  was  deurentyd  bewus  van  die  om- 
standighede  in  die  gemeente  waarvolgens  dit  nie  viralle  susters  moontlik 
is  om  aktief  te  kan  meewerk  nie,  daarom  kan  die  NHSV  as 
barmhartigheids-  en  bystandsorgaan  van  die  Kerkop  die  wyse  nadie  huis 

van  elke  gesin  gaan  om  so  elke  suster  nou  te  betrek  by  die  heerlike 
voorreg  waartoe  ons  geroep  is.  Op  die  wyse  kon  daar  met  groot  sukses  uit 
dankbaarheid  'n  waardige  deel  gedoen  word  ten  opsigte  van  die 
ouetehuise,  kinderhuise,  huis  vir  ongehude  moeders,  immigrante  en 
ander  welsynsorganisasies  asook  die  Bybelgenootskap.  Dit  was  juis 
hierdie  positiewe  gesindheid  wat  deeglik  benut  kon  word  met  die  mini- 
basaars,  móre-markte  en  koektafels. 

Die  welwillendheid  van  die  lede  van  die  NHSV,  hulle  onbaatsugtige 
dienslewering,  bekwaamheid  en  kundigheid  het  gesorg  dat  die  NHSV 
Swartkop  hulle  in  Pretoria  en  omgewing  onderskei  het  as  'n  vereniging 
wat  met  groot  sorgen  kundigheid  'n  skinkbeurt  by 'n  kongres,  simposium 
of  tuinparty  kon  waarneem.  Op  die  wyse  is  nie  alleen  broodnodige 
fondse  bekom  nie,  maar  kon  die  NHSV  ook  as  goeie  ambassadeurs  van 
ons  Kerk  aan  die  Kerk  en  die  wêreld  daarbuite  betoon  dat  dit  'n  voorreg 
en  plesier  by  uitnemendheid  is  om  te  leef,  te  staan  en  te  werk  in  die  diens 
van  Jesus  Christus,  ons  Here. 

Benewens  die  verantwoordelike  barmhartigheidsdiens  wat  met  liefde 
en  sorg  gedoen  word,  het  die  NHSV,  vier  jaar  gelede  'n  orrelfonds  gestig. 
Dit  is  'n  poging  wat  reeds  met  sukses  bekroon  is  deur  die  ywerige 
meewerking  van  die  susters  van  die  gemeente  toe  'n  orrel  uit  die  fonds 
aangekoop  kon  word.  Met  hierdie  poging  wil  die  susters  ook  'n 
waardevolle  bydrae  doen  om  die  sang  as  antwoord  op  die  spreke  van 
God  tot  sy  regmatige  plek  in  die  gemeente  te  bevorder  sodat  in  die  goeie 
begeleiding  deur  'n  orrel,  ons  as  gelowiges,  lofsingend  in  diens  van  die 
Heer  van  die  kerk  mag  staan. 

Die  NHSV  is  so  ingerig  en  georganiseerd  dat  elke  suster  soos  'n  Maria 
die  "goeie  deel"  kan  kies  en  daarmee  saam  ook  die  voortreflike  Martha 
diens  kan  lewer  uit  dankbaarheid  viral  God  se  genade  aan  begenadigde 
sondaarmense. 

Saam  met  baie  susters  is  ek  verryk  deur  hierdie  heerlike  opdrag  waarin 
ek  staan  en  in  die  baie  liefde  en  welwillendheid  waarin  ek  kon  deel. 
Gedra  deur  vriendskap  gebrei  deur  die  kundigheid  van  mede 
diensmaagde  en  boweal  geseën  deurdie  Heervan  die  kerk,  kan  ek  reken 
dat  die  NHSV  Swartkop  ook'n  gesogte  akker  in  die  wingerd  van  die  Here 
is,  waar  ek  as  vrou  met  oorgawe  en  liefde,  die  voorreg  kon  smaak  om  in 
diens  van  die  Here  te  mag  wees  en  saam  met  Paulus  te  mag  weet  "ons 
arbeid  in  die  Here  is  nie  tevergeefs  nie". 


Mev  J v W Swart 


SO  ONTHOU  EK  DIE  5%  JAAR 


Fris,  vars  en  vol  van  verwagting  en  ywer  het  ons  in  Desember  1973 
vanuit  die  digbewoonde  Sunnyside  na  ons  eerste  pastorie  in  die  jong 
gemeente  Swartkop  as  die  eerste  pastoriepaar  van  die  gemeente 
verhuis.  Gedurende  daardie  tyd  was  die  pastorie  nog  'n  duplekswoonstel 
in  Tamara  Park.  Die  intrekkery  was  'n  groot  doenigheid.  'n  Plekkie  moes 
gevind  word  vir  al  die  goed  wat  gedurende  die  studentejare  opgehoop  is. 
Met  meet  en  pas,  saag  en  buig  kon  die  dubbelbed  vanaf  die  balkon  die 
kamer  ingehys  word. 

Die  uitsien  na  die  nuwejaar  was  nie  gering  nie.  Daar  was  die  ordening 
en  bevestiging  in  1974  wat  voor  die  deur  was.  Die  uitsien  na  die  werk  in 
die  akker  waartoe  die  Here  ons  geroep  het,  so  ook  die  uitsien  na  ons 
eerste  kindjie. 

Die  dae  tussen  die  aankoms  in  die  gemeente  en  die  bevestiging  het 
traag  verby  gegaan.  Op  11  Januarie  1974  is  ons  feestelik  ontvang  en 
verwelkom  met  pragtige  koorsang  en  die  hartlikheid  van  die  gemeente. 
Sondag  13  Januarie  is  ek  dan  ook  die  oggend  georden  en  bevestig  as 
predikant  van  die  Kerk  waarna  ek  my  intreepreek  gehou  het. 

Met  die  afkondigings  die  oggend  het  'n  hele  paar  susters  seker  hewig 
na  hulle  asems  gesnak  toe  ek"op"  misverstand  in  plaas  van  net  die  gaste 
en  familie,  sommer  die  hele  gemeente  nooi  vir  tee  en  verversings  na  die 
tyd.  Miskien  was  my  uitnodiging  profeties,  want  die  oggend  het  die  tee 
en  verversings  ook  nie  opgeraak  soos  die  meel  en  die  olie  van  die 
weduwee  nie.  Trouens  die  trotse  rekord  van  die  oggend  sou  slegs  maar 
die  aanloop  wees  van  die  absolute  puik  diens  wat  die  NHSV-tak 
Swartkop  nog  sou  lewer.  'n  Gawe  en  talent  wat  van  hulle  een  van  die 
voorste  spyseniers  op  hulle  gebied  van  keur,  pragen  kwaliteit  sou  maak. 

Gedurende  dieselfde  maand  is  ons  eersteling  gebore.  Dieselfde  week 
het  ook  al  ons  ander  eiendom  na  die  pastorie  gekom.  Die  sitkamer  was 
verdeel  met  die  buffet  vir  die  eetkamer,  onder  die  trappe  was  die 
studeerkamer  ingerig. 

Met  hierdie  prentjie  in  gedagte  wil  ek  u darem  tog  die  volgende 
belewenis  beskryf.  Dit  was  die  tweede  Vrydagaand  na  die  tuiskoms  van 
my  vrou  en  Kobus  en  ons  het  vriende  vir  aandete  onthaal.  So  halfpad 
deur  die  gang  van  die  ete,  was  daar  'n  klop  aan  die  voordeur.  'n  Jong 
paartjie  deel  my  toe  mee  dat  ek  hulle  gemeente  se  konsulent  is  en  dat 
hulle  die  volgende  Saterdag  wou  trou  en  dit  die  enigste  aand  was  wat 


hulle  kon  kom  vir  huwelikskategese.  Gou  isal  wateetding  was  verskuif  na 
die  sitkamertafeltjie  en  kon  ekmet  oordrewe  professionaliteit  mytaakas 
"waardige  konsulent"  verrig.  Halfpad  deur  my  taak  daag  ook  my  eerste 
probleem  in  die  gemeente  op.  'n  Bedroefde  gesin  tesame  met  hulle 
ouderling  kom  hulp  soekoor  'n  dogter  wat"verlore"  geraak  het.  Daar  was 
ons  almal  bymekaar,  vriende  wat  'n  feesmaal  geniet  oor  die  geboorte  van 
'n  seun,  'n  hartseer  gesin  en  twee  sprankelende  jongmense  met 
vonkelende  oë.  Alles  het  egter  darem  goed  verloop. 

Daar  is  uitgesien  na  'n  eie  kerkgebou.  Baie  beplanning  is  gedoen,  die 
pastorie  is  vinnig  afbetaal.  Dit  alles  kon  geskied  as  gevolg  van  die 
spanpogings  en  dankbare  meewerking  en  meelewing  van  die  gemeente. 

Ons  kyk  terug  na  'n  vreugdevolle  en  geseënde  verblyf  in  die  gemeente. 
My  geluk  wat  ek  kon  smaak  met  huisbesoek,  die  jeug  en  'n  aangename 
kerkraad,  is  'n  kosbare  skat  wat  ek  lewenslank  met  my  sal  saamdra. 

Vyf  en  'n  halfjaar  gelede  was  dit  'n  gemeente  waarna  die  Here  ons 
geroep  het,  vandag  kyk  ons  terug  op  die  kosbare  akker  waarin  ons  gegun 
was  om  te  kon  verkondig,  uitleef,  bou  en  geniet  van  die  vreugde  daarvan 
om  te  kan  staan  in  diens  van  die  Heer  van  die  kerk.  Dit  was  'n  voorreg  om 
met  mekaar  te  kon  deel  in  die  opdrag:  "Gee  julle  aan  hulle  iets  om  te 
eet",  maar  dit  was  'n  groter  vreugde  om  te  kon  ondervind:  "Was  ons  hart 
nie  brandende  in  ons  toe  Hy  met  ons  op  die  pad  gepraat  en  vir  ons  die 
Skrifte  uitgelê  het  nie." 


DS  W H SWART 

Ds  en  mev  W H Swart  en  gesin 

JEUG 


Bestuur 


Leef  - Leer 

Kampterrein  te  Roodeplaat 

FINANSIES 


Die  gemeente  het  baie  hoogtepunte  gehad,  ook  wat  die  finansies 
betref.  Wanneer  daar  'n  oproep  op  die  gemeente  gedoen  is,  was  die 
reaksie  gewoonlik  oorweldigend. 

Die  offergawes  het  binne  die  eerste  vyf  jaar  verdubbel.  Die  pastorie  is 
binne  drie  jaar  afbetaal.  Nadat  'n  oproep  op  die  gemeente  vir  'n 
kerkboufonds  gedoen  is,  is  gedurende  1977  'n  bedrag  van  R23  599 
ingesamel. 

Volgens  die  nuutste  beramings  deur  die  boukommissie  sal  die  koste 
verbonde  aan  die  kerkkompleks  sowat  R205  000  beloop.  Dit  sluit  die 
kerkgebou,  kerktuin,  parkeerterreine  en  orrel  in. 


Diaken  Jan  Lindeque,  skenker  van  die 

hoeksteen,  is  reeds  79  jaar  in  dié 
amp 

Leen  my  die  kennis  wat  my  spaar  tot  klim 
Uit  bo  die  kranse  van  onwetendheid; 
sodat  U skepsel,  tot  U diens  gewyd, 
die  lig  kan  raaksien  waar  die  waarheid  glim. 

C.  Louis  Leipoldt 


GEMEENTEBLAD 


Cedurende  Mei  1973  het  die  eerste  kwartaalblad  van  die  gemeente 
Swartkop  die  lig  gesien. 

As  'n  mens  so  deur  die  verskillende  kwartaal-  en  termynblaaie  blaai 
sien  jy  die  name  van  mense  wat  nog  steeds  'n  aktiewe  deel  van  die 
gemeente  vorm.  'n  Noue  band  is  in  die  gemeente  gevorm  waar  die 
gemeenteblad  ook  'n  groot  rol  gespeel  het.  So  is  in  November  1973  'n 
blokkiesraaisel  geplaas  en  daardeur  is  oud  en  jonk  betrek. 

In  die  eerste  uitgawe  van  1 974  lees  ons  'n  interessante  artikel  oor  die 
gemeentesang  en  sien  ons  wat  die  kerklied  by  die  erediens  beteken.  So  is 
daar  gepoog  om  elke  lidmaat  se  kennis  in  alle  sake  rakende  die 
Christelike  erediens  uit  te  brei. 

Later  word  daar  gepoog  om  veral  Pok  die  jeug  meer  by  die  blad  te 
betrek  deur  artikels  te  plaas  waarin  hulle  ook  baie  belang  stel  soos 
byvoorbeeld  oor  sekere  tekens  wat  nou  so  populêr  by  die  jeug  is  - die 
appel,  skoenlapper  en  andere. 

Op  die  voorblad  van  die  1 977  termynblad  verskyn  die  eerste  plan  van 
die  beoogde  nuwe  kerkkompleks.  In  hierdie  en  daaropvolgende 
uitgawes  word  die  Christelike  publikasie  van  die  kerk  ook  onder  die 
aandag  van  die  lidmate  gebring.  Die  eerste  vrouerubriek  'Net  'n  knippie 
sout'  verskyn,  weer  eens  'n  poging  om  almal  te  betrek  met  'n  uitnodiging 
om  artikels  in  te  stuur. 

In  1978  kry  die  blad  sy  eerste  naam  Wierook,  met  die  wens  van  die 
redaksie  dat  Wierook  in  elke  huis  'n  aangename  geur  sal  bring. 


KOORLEDE 


Voor  vlnr: 
Agter  vlnr: 
Inlas: 


Retha  Smal,  Louis  Bezuidenhout,  Rita  van  der  Bank,  Drienie  Smal,  Amelita  Coertze,  Sarita  van  der  Bank 
Attie  Cloete,  Dries  Coertze,  )ohan  Prinsloo,  Obie  Oberholzer,  Pierre  Smal 
Kamiel  Inghels 

GEDENKBLAD 


IBllllll 


1 

Vlnr:  Chris  Muller,  Drienie  Smal,  Corrie  Muller,  ]ohan  Prinsloo,  ds  Wessel  Swart 

Wm 


Gedruk  deur  N.H.W.-Pers,  Posbus  18061,  Hercules  0030. 


